**KWENA IKOM GUTI ME PWONY OKRICTAYO**

**ACOC: AKWAT THOMAS WADE AKINS**

**THOMAS KEDE BARBARA**

Akwat Thomas kede Barbara Akins otio gini pi Kricito pi mwaki apol.

Gin otio tic me pwonyo Okwati kede Otela me kanica iwi lobo. Gin opwonyo otela tutu mia apol ata ilobe aromo 67.

Akwat Thomas ocako ticere ilobo Vietnam itu piny imwaka 1968. En onwongo dang otic iboma me Washington DC. Me lobo Brazil.

Barbara ocako ticere Brazil mita me cuny gi tye keto kwogo ikom Kricito kun gin pwod otye kwo kede dang ka oto gini. Carokop 3:5-6, Lakana 17:4 kede Jeremia 29:11

Thomas Wade kede Barbara Akins.

PWONY AME TYE IBUK MAN

1. CURA ME 1 KITE ME LARE PWONY IKOM LARE

CURA ME 2 GWOKERE A LARE WA PWONY IKOM KWO APERAKINO

1. CURA ME 3 OBANGA CAL KEDE NGO? PWONY IKOM OBANGA
2. CURA ME 4 YECU KRICITO OBEDO NGA? PWONYO IKOM YECU KRICITO
3. CURA ME 5 CUNY ACIL OBEDO NGA? PWONY IKOM CUNY ACIL
4. CURA ME 6 BAL OBEDO NGO? PWONY IKOM BAL
5. CURA ME 7 YAT ARIA A YECU PWONY IKOM MOT ANGOLA PI BAL.
6. CURA ME 8 MOKO DANO NI KITE ATIRA BEDO NGO? PWONYO IKOM

 KITE ATIRA.

1. CURA ME 9 DWOGO WAT KEDE LOKORO OBEDO NGO? PWONY IKOM

 DWOGO WAT KEDE LAKORO DANO

1. CURA ME 10 NGUT OBEDO NGO? PWONY IKOM NGUT.
2. CURA ME 11 IYE KEDE KICA OBEDO NGO? PWONY IKOM IYE KEDE

 KICA.

1. CURA ME 12 DWOGO A KRICITO ME ARYO.

**CURA ME ACEL**

**KITE ME BEDO NGAT NYWALE ME ARYO**

**PWONY IKOM LARE.**

**Dul me 1 Lakana 3:1-**16

Nyuto

Ipwony man wan oneno loo ame olwongo Nekodemo ( Tyeng 01) Nekodemo onwongo obedo aparaicayo. Ojudaya onwongo opokere iyie aryo ikare naca acel acel olwongo ni ocadakayo kun en ocelel olwongo ni oparicayo.

Oparicayo onwongo obedo jo ame ocung itekwaro kede cik.

Aparicayo onwongo nyuto dano ame ber odoco. Obedo dano ame jo woro atek. En onwongo obedo dano acel ikin jo awinyo pido I jeresalem, dang, en onwongo tye kede twero.

Dok en acalo Aparicayo nyuto ni en onwongo adini atek. En onwongo mio acel me apar me limere lung bot Rwot. En opwonyere icik ento Nekodemo onwongo tye kede peko . kwo mere nwongo tye kede cone.

1. En onwongo tye kede twon bur atut iyi kwo mere dok en onwongo mom romo culo bur man. Dong , en te bino bot yecu idiwor acel (tyeng 02) En obino idiwor naca me wek dano moro mom nene. En ongeo nga ame Yecu obedo pien en onyo onwongo onene onyo owinyo kop ikome kede tango ame Yecu otimo. En okobo , “mom tye dano moro ame tero timo tango ame yin itimo ka Obanga momo kede” yecu onwongo tye kede teko me ngiyo yi cuny dano dong , Yecu ongeo ni akidi kono Nekodemo obedo dano aber , en onwong myero nwongo kwo aperakina. Yecu Omio tyen kop adek amio yin myero inywale nywale me aryo.
2. Tyen kop me acel. Ka imito donyo ipolo ,iyo nge to ni , yin myero inywale nywale me aryo. Imito donyo ipolo ka ito? Yecu okobo “ mom tye dano moro ame twero neno loc OBANGA ka mom onywale nywale me aryo (tyeng3) pingo? Ikare ame onywali iyi totti yin onywali kede kom. Yin onywali kede kom me bal. mom tye dano moro ame opwonyi kede kite me timo bal. mom tye dano moro ame opwonyi ikite me kobo goba, mom tye dano moro ame opwonyi iwanyo. wan onywalo wa kede remo me timo bal . Wan olakoro remo me bal ibot adam.yin mom itwero pwonyo ingato . Yin itwero pito ingatu ka pwod tidi, yin itwero pito atin engatu. Ento nino acel en bino dongo eka cawa okene twero mwodi oko. Pingo? Pien en tye kede remo me bedo iyi lum kede gero. Dano dang tye amano kwo wa tye me timo bal mom tyengatoro ame opwonyo wa kede kite me timo bal dong , yin myero ibed kede kwo anyen me wek idony ipolo . kwo ame ya ibot Obanga, kwo ame obang miyo boti. Dong ka imito donyo iloc Obanga , Yin myero inywale nywale me aryo. Man obedo nywale me aryo ame ya imalo ( Tyeng 5). Yecu okobo ni, An awot yiko Kabedo pirwu Lakana 14:2 polo bino bedo calo gin ango?
3. Polo obedo kabedo amwanya .polo obedo kabedo acal adi ? obedo kabedo amwonya meicel. Baibul otiti ni polo tye kede yoe ame mimila. Polo obedo kabedo ame apama mere ogere kede gweng aryeny dogola acel acel nen amwonya.
4. Polo obedo kabedo aleng onyo acil kong itam can bino bedo amom kunu. Two bino bedo amom kuno , kumo bino bedo amom kuno, to dang mom bino bedo tye kuno.
5. Polo obedo kabedo ame ibino ngeyo jo iyewura twero maki , wan obino ngeyo dano acel acel ipolo? Ateni tye ni mingo mom bino bedo kuno . Yin mom ibino bedo aming kuno. Yin ibino wot naka bang Abram eka ite lok kede amako lwongo Obanga ikome me me bedopapa ojudayaame bino kelo gum bot wilobo lung kede alar ame abino.. yin ibino lok kede abaka culeman ,Abaka Daudi kede jo mogo adongo ame tye iyi Baibul kede Odwarpiny. Yin ibino rwate jo mogo calo Jeremia, Icaya kede Amoc. Yin ibino rwate kede monogo amalo calo Luci, Ecita kede Maria tota a Yecu. Twero bedi yin irwenyo papi, tota, dako ni cwari onyo atini ka gin onwongo onywale nywale me aryo yin ibino neno gi doki eka ite ngego gi .Bino bedo kare amwonya meicel ame paci kede owote bino ngeye eka ote note karacel .

Kadi amano, gin acel akado ducu ikom polo tye ni yin ibino neno wang Yecu Kricito. Baibul kobo ni nino bino ame cong lung bino rumo piny inyim Yecu kun leb lung bino tucu ni Yecu en Rwot..

Yecu obedo ceng me polo . Yin ibino bedo itye mere wan lung obino rumo cong wa inyime ote wore.

Nyuto a lakana 4 kobi wa gin ame tye atimere ipolo icawa man Yecu tye iwi kom locere kun omalaika tye oguro komere dyere kun owere wer ni ;

Cil,CIl,Cil RWOT OBANGA ALO DUCU AME ONWONGO TYE CON . AME TYE AMAN KEDE AME BINO BINO (NYUT 4:8)

Yin imito wot ipolo ka ito oko? Ka tye amano, yin myero inywale nywale me aryo.

1. Tyen kop me 2 ;pingo myero inywale nywale me aryo? Me wek ibed kede kwo ikome aman. Yin myero inywale nywale me aryo me wek ibed kede kwo ikokome awani okwo tye kede tyen kop. Kwo ame tye kede yom cuny, kuc kede mara. Lakana 3:16 kobo ni, Pien Obanga omara lobo amano, omio wode acel keken me wek dano acel acel ame yeee en mom rweny odoco ento bed kede kwo aperakino odoco”.

Wan kare lung otamo kop ikom “Kwo aperakino naka naka? Calo gin ame cakere iyonge to wa ilobo man. Man dang tye ateni.

Kadi amano, ento ateni tye ame kato niang man oko . obedo dang kwo ame cakere aman ame yin pwod itye kwo iwi lobo.

Ka Kricito obino iyi kwo ni , kwo aperakino cakere oyot oyot icawa no. pe cakere iyonge to ni ilobo kan. Kwo aperakino cakere icawa ame Kricito odonyo kede iyiy cunyi. Tyen kopere tye ni cuny acil donyo oko icunyi Icawa ame yin imio kwo ni bot Yecu Kricito.

Kwo aperakino gonyo ni donyo ipolo iyonge to ni ilobo . Dok dang gonyo ni me bedo kede kwo aber amwonya meicel aman ame yin pwod itye ikwo ilobo man.

Kricito mio bangi tyen kop Akaka bedo nono abongo tyen kop.

Kricito mii MARA KAKA ADAGE

Kricito mii KWO KAKA TOO

Kricito mii KICA KAKA LWORO

Iyore okene , Kricito mii agony kede tyen kop pi kwo ni amani.

Imito ni ibed kede kwo amani kun itye kwo ilobo man?

Kwo ikokome onyo me ateni obedo kwo aber me kuc , yom cuny , mara, kica kede ngeyo ni yin ibino wot ipolo iyonge to ni ilobo kan.

Ka itye imito ibed kede kwo amani ame yin pwod itye ikwo ilobo man yin myero nywale nywale me aryo.

III TYEN KOP ME ADEK ………………………….. pingo yin myero inywale nywale me aryo? Me wek ibwot idonyo igena.

Lakana 3:18 kobo ni “ Dano ame ye en mom obino ngole kop, ento dano amom ye en dong ongolo kop oloe oko con. Pien mom oye nying wot Obanga acel keken.

Ikare man tye okwati apol kede jo apol ame mom oye ni Genna tye. Aco kono Yecu Kricito oye itye Agenna. En opwonyo pwwony apol amako Gena.

Yecu okobo I matayo 25:46 ni “ Cite gin obino wot ican amom tum, ento jo ame kite gi atira bino wot ikwo aperakino odoco. Genna obedo ngo?

Ka Baiobul loko ikom “too” nwongo tye alok ikom pokere . Too le kopere ni “bede ame ipokere” Baibul omio kwon too adek.

1. Too me kom nino moro komi bino oloko kun itao ni bino cung oko mom te weo. Tipo ni bino weko komi tye calo dano ame oya icika ot te donyo icika ocele.
2. Too me Cuny. Man obedo too ame yin ibedo iye kun nwongo pwod itye ilobo . nwongo tin ipokere oko kede Obanga dang yin nwongo imom ikuc onyo yom cuny aman kun yi cunyi tye nono.
3. Too Aperakino odoco. Man obedo pokere oko kede Obanga pi kare lung. Man obedo gin arac akato lung amako Genna. Obedo kabedo ame Obanga mom bedo iye. Genna obedo kabedo me can. Yecu onyuto Gennacalo kabedo me mac. Kan ame mac mom to iye. En olwongo Genna ni obedo nam me mac. En okobo kop amako neno can iyi mac. Jo ocele ye ni man mom tye ateni ento obedo carol ok. Aco ka obedo kara anyut me gin ame tye ateni man mio Gennabedo arac akato kit ame okobo kede ni.

Genna tye pi catan kede jogi. Obanga mom oketo Genna pi dano. Obanga oketo Genna pi Catan kede jogi. Obanga mom mito ni dano moro wot i Genna. Ka yin iwoto igenna iyonge too ni man nyuto ni yin iyero me kwero Yecu acalo Rwoti kene kede Alar meri.

Kricito okwanyo can me Genna oko ilobo man pwod kede ngolokop pi culo cul pi bal meri cul pi bal obedo too. En oto te culo cul pi ri. Ikakar dong ka yin imio kwo ni bote. En bino timi kica eka te lari.

Dong, Yecu omio tyen kop adek omio yin myero inywale nywale me aryo.

Apeny tye ni aman KITE ANGO AME YIN ITWERO NYWALE KEDE TYEN ARYO?.

Lakana 3:16 kobo ni “Pien Obanga omaro lobo amano omio wode acel keken , wek dano acel acel ame ye en mom rweny odoco ento bed kede kwo aperakino odoco”.

Kite me nywale me aryo. Pen lok adit ame tye ityeng man obedo “yee” Baibul omio kwon yee aryo.

1. Yee me wic. Man obedo yee me adam catan dang tye kede kodi yee man. En yee ikom Obanga . En dang yee ikom Yecu . En yee ni Yecu onywale abango remo ico kun dako amom ongeo ico en onywale. En yee ni Yecu oto ikor yat aria pi bal. En dany yee ni Yecu ocer ikina jo oto. Catan yee kara idi wie. En mom olare Yakobo 2:19 kobo ni “ityeko yee ni Obanga tye acel, itimo ber , cen dang yee amano komgi dang myel
2. Yee me cuny. Ka iye icunyi yin ibino nywale nywale me aryo.

Roma 10:9 kobo “Pien ka itucu idogi ni Kricito en Rwot, akun iye ginio icunyhi ni Obanga ocere oko iyi akina jo oto, ibino lare.

C .Yee me cuny mito tic iwero bedo kede kom ame imito bedo iye. Yin itwero cuny inget kom nino acel alutu kun ikobo ni “ An aye ni ka abedo iyi kom man en bino tinga malo.

Man obedo yee me wic.

Ento yee me cuny obedo ni ka ibedo iwikom . yin nwongo iketo gen meri ikom kom me en itingi malu kede peki lung.

Jo apol twero kobo nino lung ni “Aye ikom Yecu” ento ni kwanyo ka ijalo kwo ni bot Yecu calo Rwot kede Alar en amio yin ite nywale nywale me aryo.

Man gonyo ni yin dong iya iweko Obange ocele lung, cal atwaka, tipo apapat, woro kwari ni okato con , bal meri lung jengere ikom tici lung abeco , kwo ni aber . Eka ite keto gen meri lung ikom Yecu calo Rwoti kede Alari.

Man gonyo ni yin dong ogamo Yecu Kricito iyi kwo ni me bed Rwot me kwo ni , Obanga acel keken me kwo ni.

Me Agiki:

Imito nywale nywale m e aryo ( Lare)? Imito ngeyo ni bali lung dong otimo kica oko iye?

Imito ngeyo ni ka ito nino moro ibino wot ipolo?

Ka manano, yin itwero lego kede iye kun ijolo kricito iyi kwo ni amani. Baibul kobo ni “Dano acel acel ame bino lwongo nying Rwot, OBINO LARO (Roma 10 :13)

Jol kricito iyi kwo ni ! yin itwero lego kede iye eka ite miyo kw ni bot kricito icawa man!

Leg ni “ Rwot , Aye ni yin ibedo Rwota kede Alar mera, Dong icawa man , amio kwo na boti . Bin iyi kwo na eka ite bedo Rwota kede Alar mera. Apwoyo Rwota pi winyo lego na eka ite laro tipo na inying Yecu kricito alego man AMEN.

**CURA ARYO**

**PWONY AMAKO GWOKERE AKRISTAYO**

**PWONY IKOM KWO APERAKINO**

**LAKANA 17:3**

“ Man en kwo aperakino: ngeyi yin Obanga acel me ateni kede ngeyo Yecu kricito ame rik yin ioro.

Nyuto cura man.

Tye rucurucu apol aman amako kop ikom gwokere adano ame oye kricito. Iyore okene, apeny tye ni ka dong yin ilare oko, ibedo adong yin ilare pi kare lung? Gin adong piretek akato tye ni dano acel acel ame oye kricito tye kede amok pi kwo aperakino.

Ka yin imom kede amok pi kwo aperakino man nyuto ni yin mom ibino bedo kede kuc , yom cuny kede teko me kwoyo kwo me loc

Akristayo.

Ka yin iye ni itwero rwenyo lare ni oko nwongo yin mom dang ingeo ni onwongo ilare.

Tyen kop ango ame mio yin itwero rwenyo lare ni?

Tye balogo ame itamo ni twero miyi irwenyo lare ni? Ka tye bale mene no?

Itamo ni tye balogo ame mom mio irwenyo lare ni ka tye bale mene no?

Ka yin tye nit ye balogo ame mio irwenyo lare ni dok dang tye balogo ame mom mio irwenyo lare ni man nyuto ni yin itye kede balogo ame Obanga kwero kede en ocele ame Obanga ye.

Medo ikom mano, yin nwongo dang itye iye yin ilare pi kica Obanga ento dang itye iye. Ni mano obedo ticu me gwoko lare ni pi tic abeco. Itamo ni dano twero gwoko lare mere pi tic abeco?

Wan obino pwonyere ikom pwony man apiretek woki kun oneno gin aryo ame lok Obanga pwonyo ibeo iyi apeny anywen apirigi tego.

1. KWO APERAKINO OBEDO NGO?

Me agege, wek kong wan opwonye me onge ngo akwo aperakino obedo. Jo apol tamo ni kwo aperakino obedo kwo pi kare lung. Mom gite amano, mano obedo adwogi me bedo kede kwo aperakino.

Yecu otato gin aryo ame obedo kwo aperakino ibuk aLakana 17:3 yecu okobo ni “ Man en kwo aperakino ;nyeyo yin Obanga acel keken me ateni kede nyeyo Yecu kricito ame rik yin ioro.

Lok apire tek ityeng man obedo “ me ngeyo lok man ni “Me ngeyo” man nyuto wat ame tye acegi atek ikin dano kede wodgi Agege 4:1 kobo ni Adam te ngeye kede Eve En te yac te nywalo atin anyinge Cain.

Ityeng man , Lok me ngeyo otio kede me nyuto ngeye ikin ico kede dako man Adam kede dako mere Eba . Adam ongeye kede dako mere Eba. En oyac te nywalo Kain.

Ka ico kede dako ongeye ibutu gin aryo magi odoko kom acel. Dong kwo aperakino obedo ni ka yin idoko kom acel kede Obanga . Eka en te bedo acel kedi. Akwena Paulo otio kede lok ni “Yi Kricto” Wan otie iyi kricto Kricto dang tye “iyi wa”

Dong kwo aperakino obedo bedo kede wat kede Obanga ibeo iyecu Kricto Rwot wa kede Alar wa. Ka dano omio kwo mere bot kricto calo Rwot kede alar . Cuny acil bino te donyo iyi kwo adano no. En te bedo acel kede Obanga. En nwongo tye kede wat kede Obanga.

Adwogi me wat man kede Obanga tye me kwo pi kare lung iwi polo iyonye to ni ilobo kan. Man obedo wat ame mom gik.

11.Lok me perakino gonyo ngo? Lakana 3:16 kobo ni “Obanga omaro lobo amano omio wade acel keken, wek dano acel acel ame ye en mom rweny odoco ento bed kede kwo aperakino odoco.

Itamo ni wan myero okwan tyen man me kobo ni “me wek bed kede kwon aka icabit abino….? Naka imwaka abino? Naka ka dok yin itimo bal?.

Mom amano, tyeng man kobo ni “kwo aperakino odoco” perakino te kopere ni perakino . man nyuto ni agiki mere mom. Tye pi kare lung.

Iyore okene, Obanga ka dong alari , en nwongo dong olari oko pi kare lung.

Roma 8:1 kobo ni “En omio mom dong ongolo kop olo jo atye “ Ikricto Yecu”

111. Eburania 6:4-5 kobo ni ngo?

Eburania 6:4-5 kobo ni Jo ame dongo otyeko tunu ilero tyen acel , ame abilo mot ame oya ipolo, kun obedo ikina jo olimo cuny acil. 05 ame dong otyeko bilo kop Obanga kit amit kede, dok ogiporo tic atek adonyo me kare ame bibino ka jo no dang ogak oko. Mom dok otwero roco gi dok anyen me gin onyut. Pien gin nwongo aketo lewic ikom Rwot.

Poyo ni baibul ka okobo kop ikom mic onyo mot aya ipolo, nwongo alok ikom kricto.

2 Korinti 9:15 kobo ni “mottere aber amom kobere

Mot man, Kricto” mom nwongo ogamo ento nwongo obilo, oporo apora.

Kwo aperakino bino pi geno mot man kricto, ento mom bilo mot man , kristo. Rom aroma ibilo dek ame mom nwongo inyamo eka ite mwonyo (Mcarthur Ebrunia)

Jeremis okobo ni” loki kom onwongere eka an ate camo , eka loki te bedo yom cunya.

Jeremia 15:16

Lwak jo apol mom oniang ikop man ityen man me nyuto ni dano twero rweny lare mere . Akadi amano, olung tuke mere tye ateni.

Aman obedo tyeng ame tato aber ni dano mom twero rwenyo lare mere pien ka onwongo timere , nyuto ni kricto myero dok gur ikor yat aria tyen me aryo me wek yin dok ilare man nwongo tye akobo ni mom twere.

Iyore okene , lok me “ka” obedo gin anyuto ni mom twere.

Iyore ayot wan oneno ni ka onwongo twere me dano irwenyo lare mere nwongo myero kricto dok to ikor yataria me lari tyen aryo.

Kricto mom dok room timo amano dong pi man miyo bedo atek me yin irwenyo lare ni.

vi. Ngo atimere ka dano ame olare timo bal?

mom tye dano moro akadi acel ame mom otimo bal kadi acel pi kwo mere lung Adam kede Eba otimo bal ipoto me Eden , Nua omato kongo te mer ikare ame en oyito iyi yee.

Iburaim omio dako mere bot parao muca omio akemo omake eka te yuyu onyo dwiro kun turo atitino cik apar ame Obanga onwongo omio bote.

Daudi timo tim me coco kun dang neko adit wi monyere ilweny.

Petero okwero Yecu tyen adek aperu oguro Yecu.

Tamaci okalo cer a Yecu kun en obedo wot kede Yecu pi mwaki adek twal.

Temoteo opokere kede Paulo iwot gi me agegeg itic Obanga ilobo ocele.

Mom wan oneno cawa moro ame Obang okobi twoni jo mere ni orwenyo gini lare gi oko.

Dong gin ango ame timere ka dano ame oye otimo bal?

Me agege, Obanga bino pwonye. Aco buk man , Akwat. Thamas onwongo tye kede otino adek . nino moro acel en okobi awodi mere no mom tim ginoro ento wode mom te winye. Akwat Thamas onwongo myero rem wode oko ipaco atwal.

En onwongo twero kobo ni “woda” akobi ni mom myero itim gin man eka yin ite kwero winyo daona. Dong yin myero iya oko iwek paco man mom ite dwogo iye atwal.

Dong nga ame room timo kit man bot wode? Mom tye dano moro atwero timo kit man.

Dong Akwat Thomas otimo gin ango? En okwanyo del tweyo pyere te kobi ni woda, yin ikwero winyo dwona. Pi mano, pien amari atek an dong awot pwonyi kun agoi idel man. An amito ni yin myero idong kun iworo jo adito ame tye itwer ikomi. An atimo aman pien an ameri dok amito ni myero ipwonyere me woro jo onyo bedo awiny.

Eburania 12:5 kobo ni “woda” kur ica pwony a Rwot; ka en ogoi , kur cunyi opoti.

Tyeng 6 pien Rwot pwonyo jo a en maro pwodo atin acel acel ame egamo calo wode.

Gin me atima: Gin ame lok man gonyo en ene , ni ka yin itimo baloro kun imede kede ameda , Obanga bino miyi pwod me pwonyi ka yin onwongo ilare oko.

Ka yin ibedo atin Obang me ateni. En bino pwonyi tunu ka ilokere ite dwogo bote.

Yin itwero penyo ni “ kara twero bedo ni ngo ka dano man okobo ni en elare oko ento timo bal kun mom nyut te lokere oko ikom kwo mere? Eburania 12:7 kobo ni “ myero ikanyakino wunu , me pwonywu , Obanga tye atic kede wu calo itino mere; atimene ame paper ape pwony?

Tyeng 8 “ ka ce oweko wu abongo pwonywu acalo itino ocele lung, nyuto ni wun dong itino luk mom itino mere ikome.

Iyore okene , Obanga tye akobo ni yin itwero kobo ni ilare , ni inywale nywale me aryo ento ka itimo bal eka mom ite loker, kun dang mom opwonye man nyuto ni yin onwongo itye ibwole keni. Abongo paro lok onyo yin ikobo, nwongo yin onwongo mom ilare.

Ka yin ilare iyi ateni eka ite timo bal, yin itwero nowongo pwony, yin myero inyut eka ite dwogo cen bot Obang. Ka mom amano, yin mom ibin ilare atwali con.

GIKO

Ibuk a Eburania , Baibul okobi wa nit ye jami ame romo angwen ame mom timere.

1. Tek tutwal me Obanga ikobo goba 6:18
2. Pe twero timere atwal me remo adyel kede romi me kwanyo bal 10:4.
3. Wan mom otwero yomoro yi obanga , abongo iye 11:6. Baibul pwony nil are timere icawa me Kricto odonyo iyi kwo ni . I cawa mano yin dongo ilare oko kun dang nwongo igamo “Kwo aperakino” mom kwo ame yin irweny ka itimo bal.

Kwo man ri atwal pi kare lung . dong ka yin itwero rwenyo lare megi man nyuto ni onwongo obedo lare amom ri atwal. Mom nwongo obedo kwo aperakino .

Baibul dang pwonyo wa ni yin mom itwero lare apiri keni.

Epeco 2:8 kobo ni “ wan olaro wa pi kica ibeo iyi iyee mom obedo tic wu Obedo MOT aya ibot Obanga.

Tyeng 9 …. “mom pi tic abeco wek ngatoro kur wakere pire.

ATENI ARYO

1. Yin mom itwero lare keni ikom bal pi tic abeco, man obedo gin onyo mot me kwo aperakino ame yin mom itio pire . kun dang onwongo mom ipore wunu pire kun dang onwongo mom ipore wunu me nwongo. Ni wun ilare pi kica keken.
2. Yin mom iromo gwoko lare ni kede tic abeco . obedo Mot ame Obanga omio bangi pi kica Obanga pien yin mom onwongo lare pi tic abeco. Yin inwongo lare pi KICA dok lare ni bino gwokere pi KICA Obanga. Yecu okobo ni Romi na winyo dwona dok an angeo gi , gin oluba ,an omio gi kwo aperakino. Dok gin mom obino rwenyo pien mom tye ngatoro ame twero mayo gi icinga. Papo ame omio banga. Dit kato jolung .Dok mom tye dano moro ame twero mayo gi icing papa( lakana10:27-29).

Akwena Paulo okobo ni, Aniang aber ni ngat ame ogeo tic man aber iakina wu bino cobo kakare naka itumo inino a Kricto Yecu ( Pilipi 1:6) Obanga en aye olari dok obedo ticere me gwoki ame ibedo ngat olare.Yin mom iromo lare pirikeni dang mom iromo gwoko lare ni.. 1 petro 1:3 “ myero opwo wunu Obanga papo Arwot wa Yecu Kricto! Pien kica mere adwong, omio onywalo wa odoco me obedo igen onywalo wa odoco me obedo igen akwo pi cer a Yecu kricto iyi akina jo oto.

04 “kede me wek onywak lim amom top acilo mom ogudo , amom ner ame okano pir wu ipolo.

05 Obanga tye agwoko wu kede teko mere pi iyee wu , me ite nwongo wunu lare ame oyiko ame bino nen ikare me agiki piny.

Agiki me kop man obedo ateni man ni wan olaro wa pi kica kede teko Obanga dang ogwoko lare wa pi kica kede teko Obanga lung obedo tic Obanga iyi ageyi kede iyi agiki ! Obanga en alaro , en dang aye gwoko lare ni! Man obedo kica.

Yin ilare? Yin imoko ateteni ni ilare? Aco ka itye kede akalakala yin itwero lego icawa man eka ite jolo Yecu Kricto me dony iyi kwo ni yin imito lokere oko ibal meri eka ite weko kricto bed atel me kwo ni? Yin imito jalo kwo ni bot kricto Yecu? Ka amano, yin dong itwero lego icawa ni kun ikwao Yecu kricto me bino iyi cunyi kede iyi kwo ni .En bino lari !.

**CURA ME ADEK**

**OBANGA CAL INGO?**

**PWONY IKOM OBANGA**

**NYUTU PWONY MAN**

Dul dini me indu tye kede Obange apol.

Gin oworo dyang, nam, got kede en ocele apol, Obanga atwaka. Ka dano owot ilobo ojo me indu mom twero neno kanica moro onyo gin acal ikanica. Ento en nwongo aneno cal atwaka ame dano otio kede cinge kun woro calo Obanga.

Dul dini Ojudaya ame olwongo ni Buda mom oye ikom Obanga . Gin oye ni tye yore abiro me wot ikabedo ame lwongo ni Nirabana. Nirabana obedo ngo?

Man obedo kabedo ame yin iwoto oye ite rweny doko piny nono eka ite bedo kede kuc. Gin oye ni ka yin mom idonyo ikabedo man onyo ikwo man, mom yin pwod dok otwero loki ite temo tyen aryo.

Ocilam ye ikom Obanga acel ento Obanga gi no mom obedo Obanga acel ame wan Onwongo iyi Baibul. Obanga gi obedo ALLA ilobo me Saudi Arabia ikare a Mukamad, imwaki 750 iyonye kricto Yecu. Onwongo tye canduk adit atek. Dong lwak jo apol ya ilobe apapat ote bino woro cal atwaka ame nwongo tye iyi canduk man.

Mukamad opwonyo ni Obanga onwongo tye acel keken. Ento iyi canduk onwongo tye cal Obanga me dwe. Nying obanga atwaka man me dwe onwongo olwongo ni ALLA.

Dong, ikare ame en ocako dini Ocilam, en okwanyo nying Obanga me dwe ame onwongo Obanga gi ni Alla. Dong en omio ka ineno ot lego Ocilam iwi lobo ibino nwongo cal dwe tye oketo iwi ot magi lung kede obange okene obedo tic cing dano. Obanga me Baibul Obedo nga?

Wan obino neno Obanga me Baibul kede ipone mere abic.

1. Obanga tye acel keken. Ocilam pwonyo ni Okrictayo ye ikom Obange adek kadi amano, Baibul pwonyo ni Obanga tye Acel keken ento mom adek acalo an (Aco buk man) mom onwongo akrictayo moro akadi acel ame yee ikom Obange adek. Akrictayyo yee ni Obanga tye ace lento nen iyi adek, Papo, Wod kede Cuny acil. Itamo ni wan otero niang man? Mom ryeko adano mom niang gin lung ikom Obanga. Ka wan oniang jami lung ikom Obanga, man nyuto ni Obanga wa titidi atek. Ikare ame an atye ilobo kuba anwongo ni Kuba obedo lobo ame mom ye ni Obanga tye. Dok dang otino opwonyo gi icukule lung ni Obanga mom. Ilobo calo man, gin oye ni Obanga mon ocweo lobo, Gin okobo ni lobo obedo tye pien ginoro omwoc atek jami te nen. Dok otimere atura abongo tyen kopere.

Gin oye ni dano oyo ikom lee, magi lung obedo gin ame opwonyo kede otino icukule apapat ilobe calo Kuba. Ikare ame wan onwongo otye oboe adyewor kede otoka ilobo Kuba, obin ocung me keto moo iyi otoka Arwate kede loo moro ate penye amako yee mere ikom Obanga. En ogamo ni en mom yey ni Obanga moro tye.

Man onwongo obedo deywor dok dwe onwongo tye aryeny atek. An akwae nie neno malo wi pol ate kobe man ni.

“Odiko nino kede nino ceng donyo ento kun por atek ilobo me wek lyeto mere mom wang wa idyeceng”

Dwe donyo idyewor lung eka te menyo piny kun tye abor ilobo me wek wan mom lee ager men nam mwod wa ka odonyo oko inam.

An abedo ka te kop man bote ni wi lobo onwongo okete amwonya meicel. Wan otye oguro ceng. Kom wa dang onwongo oceweye amwonya meicel kun dul acel acel ikom wa tio kakare.

Dong kit ame kom wa ocane kede kun dang lobo cane kede jami atye iyie, mio wan ongeo ni acwec tye.

Onwongo twero bedo yot me wan iye ni ka dano okwanyo oduku te cello ot keto. Buke, iyonge mor oduku man,papula acel acel bino dok kakar ibuk acel acel. Man mom twero timere.

Ka wan oye ni lobo okete pi mwac a ginoro adit meicel eka jami te bedo tye man mio wan mom otwero ye ni Obanga tye.

Tyeng me agege iyi Baibul kobo ni “iyi Ageyi Obanga…..” ( Agege 1.1)

Baibul mom temo atema me moko ni Obanga tye , moko ateteni ni Obanga tye.

Obanga oketo ngec ame ya ibote iyi dano me miyo dano niang en etye pien acwec tye.

Roma 1:19 kobo ni “pien gin atwero ngeye ikom Obanga onen oko kanaler bang gi , Obanga dong onyutti gi.

20 kobo ni cakere ame oketo lobo, kite mere amom nen dong, kun ngeye ikom jami aen otio, en teko mere amom gik kede epone mere en Obanga mio gin ame gin pid loogi oko.

21.kobo ni “ pien kadi rik gin ongeo Obanga, nwongo mom gin oketo kwogo ikome acalo Obanga, kadi pwoye ,ento tam megi olunyo dwoko gi ka igin ayore mom , kede tam icuny gi me mingo mingo dang odoko acol oko.

22. kobo ni “ Gin dwongere kengi ni gin oyyreko kara bo gin olokere odoko omingo.

23. kobo ni. “ gin oloko kwogo Obanga amom to , kun oporo kede cal adano ame to onyo kede mea winyi , onyo mea leyi, onyo mea twole gu.

24. kobo ni “ En omio Obanga te jwango gi imit araaco atye icuny gi me caro, me abal kede kwogo me komgi kengi kengi.

25. kobo ni Gin oloko kop ateni ikom Obanga owilo kede goba , kun oworo dok otio bang gin aketa, eka woro kede tic bang ngat oketo gi ame opwoo naka naka **..Amen.**

**11. OBANGA OBEDO DANO**

Dano twero bedo kede mita twero winyo kop, twero neno maro dano dok loko Obanga timo jami magi lung.

Iyi Agege 1 wan otye kede odudo ikom cule Obanga oloko eka jami te kete

1-3 Obanga te kobo ni lero bed tye lero dang te bedo tye . kan wan oneno ni Obanga loko.

Ka wan omede ineno cura I me Agege Baibul kobo ni “ Obanga te kobo” Obanga te kobo Obanga te kobo……

Wan oneno ni Obanga oloko kede Adam kede Eba ipoto me Eden. Obanga oloko kede Moses kede odwarpiny apol.

Obanga obedo dano ame twero lok dok dang winyo jami lung dang tye imita calo jo ocele.

Ikare ame Obang obino ilobo calo dano me kwo kede wa En onywale iyi dako amom ongeo ico . Maria, Obanga man nyinge olwongo ni Yecu.

En cunye dang wang, akemo dang make en maro jo . En twero lok ,twero winyo twero gudo kun dang winyo arem ikare ame ogurp Yecu ikom yat aria, en okok atem pien rem onwongo tye . en okobo ni “papa tim gi kica pien gin mom ongeo gin ame gin otye otiyo.

**111. OBANGA EN CUNY**

Lakana 4:24 kobo ni “ Obanga en cuny dok jo lung ame wore myero wore icuny kede ateni”

Man gonyo ni ngo?

Man mom gonyo ni gin ame oneno . en tye alok ikom cuny onyo tipo. Man obedo tipo, cuny mita kede ngec adano.

 Apor. Dano onwongo teko me moko tam kun teko man ya ibot Obanga dano twero yero gin me atima. Man tye iyi cal Obanga.

Engatu, twero mwodo dano eka mom te paro ginoro iye atwal pien engatu mom kede ngec , ento dano mom twero neko dano abongo paro onyo ngeyo ni en etimo gin arac.

Obanga mom kede kom amen en calo me adano. En obedo cuny pi mano, en twero bedo kakanoro lung icawa moro kede icawa lung . En mom orido calo dano ame bedo I kabedo acel keken icawa ducu.

Iv. Obanga cil

Mom tye col piny onyo bal akadi acel iyi Obanga.

Iyi Icaya 6:3 omalaika onwongo tye oguro kom loc Obang dyeree. Kun owero ni CIL, CIL, CIL Rwot me mony. “wilobo lung tye opong kede kwogo mere”

Icaya otunu inyim kom loc Obanga kun rete piny te kok ni “Can ikoma nadi, an adano ame lebe mom cil tyeng 5. Nyut a Lakana 4.

Omalaika tye awer dyeceng kede dyewor abongo gik.

Tyeng 8 “ CIL,CIL,CIL,RWOT ME MONY oproe igano kwogo , woro, kede teko , pien yin icweo jami lung, dok jami magi lung okete pi mita ni

V. OBANGA EN MAR

Tye dul dini acel keken iwi lobo man ame obedo dini me adage. Dago jo amom oye obedo gin ame opwonyo ika lega gi lung icabit lung. Pingo? Pien gin otamo ni Obanga dago jo lung amom oye . Gin olwongo wa ni wan orok ame mom ngeo Obanga.

Obanga me Baibul obedo Obanga me mara. Mara mere mom ocung ikom ginoro iyore okene, en maro jo lung kede mara ame mom ocung ikom tic wa. Mom tye ginoro ame itwero timo me gengo mara Obanga ikomi. Mom tye ginoro atwal ame itwero timo me gengo mara Obanga ikomi. Pingo? Pien en mom maro kara dano ento pien en obedo mar.

Dul dini mogo pwonyo ni Obanga bino mari “ka” yin ikwo kwo aber. Mano mom obedo Obanga me Baibul.

Lakana 3:16 kobo ni “ pien Obanga omaro lobo amano omio wode acel keken , wek dano acel acel ame ye en mom rweny odoco ento obedo kede kwo aperakino.

Obanga tye amito ni en emok wat karacel kedi!

Dini apol tye atemo me tiyo tic abeco onyo me kwogo kwo aber me wek iyom yi Obanga, me wek ka iyin ito mio iwoto ipolo .man obedo dini ame nyuti dano tic me atia apire kene me wot ipolo.

Dini me ateni tye ocung ikom “Wat” wat ame dano tye kede gin Obanga me kwo ame tye ateni ame ocweo jami lung.

Lakana 17:3 kobo ni “ man en kwo aperakino me ngeyi yin Obanga acel me ateni kede ngeyo Yecu Kricto ame rik yin ioro.

Lok me “Ngeyo” gonyo ni bedo kede wat idano wadi yin ingeo dano pi adwogi me wat ame yin itye kede wun idano no.

Kadi amano. Yin ingeo jo magi lung Obanga mito ni ebed kede wat kedi icawa man.

ME AGIKO

 Yin itwero “ngeyo” Obanga tin , yin itwero bedo iwat kede Obanga eka ite bedo kede kwo aperakino.

Kite me gamo kricto

1. Nyut man gonyo ni me loko kwo ni bot kricto calo Rwot, Obanga kede alari kene.
2. Iye man gonyho ni yin iye ni kricto oto pi bal meri , oyike , eka te cer oko ikin jo oto inino me adek, kadi amano, mom myero iye kede wi keken pien ye me adam mom romo pien catan dang ye ikom Yecu kricto.

Iye me Baibul obedo kare ame yin imio kwo ni bot Kricto Yecu calo Rwot kede alari.

Pi iye, yin itwero lwongo Kricto me bino iyi kwo ni, me timo kica ikom bali, loko kwo ni eka en te miyi kwo aperakino.

Roma. 10:13 kobo ni Rik oco ni “ Jo lung ame lwongo nying Rwot bino larre” ka yin ilwongo Rwot me en bin iyi kwo ni yin igame.

Lakana 1:12 kobo ni “ jo ducu anwongo ogame , Kun oye nyinge, en omio gi twer me doko otino Obanga.

Yin itwero timo man icawa man eka ite jolo kricto iyi kwo ni. Yin dong ibino “ngeyo” Obanga acwec, akwo me ateni.

Leg ite lwongo kricto iyi kwo ni icawa ni.

**DUL ME ANGWEN**

**YECU KRICTO OBEDO NGA?**

**PWONY IKOM YECU KRICTO**

Nyuto

Apeny ame jo penyo kare lung iwi lobo tye ni. Yecu Kricto obedo nga?

Yecu Kricto onwongo obed adwarpiny keken?

Yecu kricto onwongo obedo adwarpiny bot jo Icaraeli keken?

Yecu Kricto onwongo obedo dano aber keken?

Yecu Kricto onwongo obedo apwony aber ame pwonyo jo ikom gin araco kede en abeco.

Agam ame tye pi apeny man bino nyuto kan ame dano bino giko kwo mere iye

Tye jami aromo adek.

1. Yecu kricto onwongo obedo apoa. Yecu orabo amut ni en Obanga. En ebedo Obanga! Man en ngat ame Yecu okobo ni ebedo.

Dong, dano acel acel myero mok tamere Yecu kricto onwongo obedo nga? Wek kong okwan ateni abicel ame tye iyi Baibul amako nga ame Yecu obedo.

1. Yecu Kricto onwongo obedo Obanga
2. Yecu Kricto onwongo obedo dano
3. Yecu Kricto onwongo mom ibal
4. Yecu Kricto obedo Rwot kede Alar wa
5. Yecu Kricto ocer ikin jo oto
6. Yecu Kricto bino dwogo.
7. **YECU KRICTO ONWONGO OBEDO OBANGA**

Lok Obanga kobo ni en onwongo obedo Obanga lakana 1:1 kobo ni iyi ageyi onwongo tye lok, lok nwongo en Obanga dok lok onwongo tye banga Obanga.

Lok gonyo ni ngo?. En tye alok ikom ngo?

Me Agege, nge nil ok onwongo tye iyi ageyi otwero kobo nil ok onwongo en Obanga.

Lok onwongo mom kede acaki dok dang agiki mere pe . tye pi kare ducu.

Me aryo lok odoko dano.

Lakana 1:14 kobo ni “ Lok odoko dano kun kwo ikin wa”.

Pi mano, obanga odoko dano kun kwo ikin wa.man obedo Yecu kricto.

Lakana dang okobo ni “ wan oneno kwogo mere,kwo angat acel keken, ame oya ibang papo, kun opong ikica kede ateni.

Nywale a yecu Kricto nyuto jami aryo pien totere mom ongeye kede ico pi nywale nyuto ni Yecu Kricto onwongo en Obanga dok dang en dano. Mom tye dano moro ame onywalo abango dako ingeye kede ico.

1. **YECU KRICTO ONWONGO OBEDO DANO**

Iyore okene, Obanga odoko dano.

Jo ocele ye ni Maria onwongo oyac oko con dok en te kato kede cina man pi gengo lewic . Akadi amano, onwongo twero bedo tek iYucepu ame Maria onwongo ocikere me nyomere kede me ye diro a Maria eka te mede itero Maria.

Iyi Agege, En Yucepu kong obedo kede akalakala ikom Maria omio en obin oyiko tam me kwero Maria imung kun ngolo nyomere gi oko.

Matayo 1:16 kobo ni “cware Yucepu nwongo en dano akite atira” , mom omito kelo lewic ikom nyanu, oparo ni ewek aweka imung, ( Gin dong obin okwano gi calo jo ame onyomere ikare ame gin pwod ocikere acika)

Dong Malaika a Rwot ten en bang Yucepu ilek kun kobe ni Yucepu wot a Daudi mom ilwor tero Maria paco me bedo dako ni pien yic ame en tye kede no obedo meg acuny Acil.

En bino nywalo atin awobi , dok yin ibino cako nyinge ni Yecu pien en bino laro jo mere ikom bal gi ( Matayo 1:20-21) Baibul kobo ni “Yecu odongo ame obedo dano”

Luka 2:40 kobo ni “Atin odongo, odoko atek, kun opong kede ryeko, winyo Obanga onwongo tye ikome kica Obanga onwongo opong ikome”nywalo Yecu I Beterekem ame obedo boma ame onwongo tye tupiny me lobo ajo juda (Isaraeli) ento en te dongo acalo atin iboma me Nazareti (Isaraeli). Nyek papere, Yucepu, Onwongo obedo apa bao ikare ame Yecu otuno mwaka apar wie aryo. Yucepu kede Maria otero Yecu I Jerosalem kan ame ot woro Obanga onwongo tye iye.

Luka 2:21 kobo ni “ ka nino aboro dong oromo me lire, ocako nyinge Yecu, nying ame amalaika omio akun mom ru en tye iyic.

1. **YECU ONWONGO MOM IBAL**

pi tyen kop ango omio Maria onywalo Yecu abongo Rwate kede Ico?

Pien bal kobere iya ikom ico Roma 5:12 kobo ni “Pi mano, acalo bal nwongo obino ilobo pi dano acel eka to te bino pi bal amano dang to te lal ikina ajo lung pien jo lung obalo.

Yecu onywale aongo bal. En mom onywalo iremo ico me lobo man me miye bedo kede papo me lobo. Bal kobo ikom atin iboto papo mom ibot toto.

Pi mano, Yecu mom obin obedo angudibot onywalere.

Yecu mom okobo goba.

Yecu mom okwalo ginoro

Yecu mom obedokede agoma yi

Yecu mom otimo tim coco.

Yecu mom oparo gi angatoro.

Yecu mom obedo kede nyeko

Yecu mom obedo kede akemo arac

Yecu mom opong kede awaka.

Yecu onwongo mom wany.

Yecu oboe iyi atema a catan me wek en tim bal ento en mom otimo bal.

Yecu onwongo kite atira odoco.

Yecu onwongo cil odoco

Yecu mowol mom irocoro.

Yecu onwongo en Obanga ame oruko kom dano.

1. **YECU OBEDO ALAR**

2 Korinti 5:21 kobi ni “ Ngat arik mom ngeo bal , Obanga oloko odoko abal pirwa me wek pire wan odok jok a nywako kite Obanga atye atira. Man gonyo ni yecu Kricto ame onwongo tye abango rocoro kun kite atira oto ikor yat aria kun onyo remo mere.

Ikare ame yecu oto ikor yat aria , Obanga oketo bal wa lung ikome. Icaya 53:6 kobo ni” Obanga ocibo bal wa lung ikome.

Papo ame tye ipolo ocibo balwa lung ikom yecu kricto opwodo Yecu pi bal ame yin itimo.

Ongolo kop ikom yecu pi bal ame itio oneko Yecu pi bal ame yin en itio.

Lakana 1:29 kobo ni” orwo mere Lakana oneno Yecu kun abino bange ,te kobo ni “ nen wunu atin romo Obanga ame kwanyo bal me lobo.

Yecu en alar wa!

1. **YECU EN RWOT**

Yecu dang en Rwot . man gonyo ni Yecu en Abaka wa. En obedo rwot wa, En obedo won wa. Yecu en aye telo kwo wa .

Me wek wan olare, dano acel acel myero lok kwo mere bot Yecu calo Rwot kun keto genere ikome calo Alar.

Roma 10:9 kobo ni “ pien ka itucu idogi ni Kricto en Rwot a kun iye icunyi ni Obanga ocere oko iyi akina jo oto ibino lare.

1. **YECU OCER IKINA JO OTO**

Baibul kobo kanaler ni ka Yecu dong oto ikor yat aria pi bal wa. En oyike eka te cer oko ikina jo oto inino me adek.

1 Korinti 15:3-4 kobo ni “ pien kop arik amio wu apire dwong me agege”, en kop arik omia, ame kobo ni “ Kricto rik oto pi bal wa” kun lubo coc arik ocoo; 4. Dok dang ni oyike.ote cere inino me adekere kun lubo coca yam oco.

1. **ME GIKO**

Apeny tye ni, Yecu obedo Rwoti kede Alari?

Yin itwero gamo Kricto iyi kwo ni tin.

Me agege, ngut oko ibal meri. Man gonyo ni yin nwongo iye me lokere oko ibali lung eka ite ye ni Obanga loo kwo ni, lok kwo ni eka en te bedo Rwoti.

Me aryo iye ikom Kricto. Man gonyo ni yin mom iye keken ikom kricto kede ikom gin lung ame en otio ikor yat aria me to pi bal meri ento yin nwongo imio onyo ijalo kwo meri bote Kricto.

Pi iye , yin itwero lego eka ite jolo Kricto iyi kwo ni amani me en bed Rwot kede Alari.

**DUL ME ABIC**

**CUNY ACIL OBEDO NGA?**

**PWONYO IKOM CUNY ACIL**

**LAKANA 16:7**

Ento akobi wu ateni: wota tye pi ber bot wu . ka an mom awot oko. Akonyo mom bino bang wu. Ento ka awoto, abino cwali wu akony.

**Nyutu**

Kong itam kite ame okwena owinyo kede ikare ame gin oniang ni Yecu cegi igure ikor yat aria. Gin obedo wot kede Yecu kun dang otio karacel kede pi mwaki adek.

En onwongo atel wu gi. Gin oweko jami gi lung pi lube. Gin onwongo oketo gen gi lung ikome dok onwongo jami lung bote.

Gin owinyo ka en rabo amut aber kun dang pwonyo. Gin onen ka en tio tango apol.

En ocero jo oto, en opwonyo jo ikom mara Akaka adage. En opwonyo gi kede ateni amako loc Obanga.

Aman, en onwongo cegi ito. En onwongo cegi iweko gi. Gin cunyi obale atek ikop man kun orwenyo gen gi oko.

Man omio Yecu te cikere bot gi. Dok Yecu gwoko cikere mere lung. En gwoko lok doge. En ociko gin aryo botgi? En ocikere ni “Ento atye ka titi wu kop me ateni ni, bino bedo ber bang wu ka an awoto pien ka mom awoto, akony mom abino bang wu, ento ka awoto, abino ore bangwu” Lakana 16:7.

Yecu okobo ni “bino kwayo papa, en bino cwali wu akony okene , en bino bedo kedwu kare ducu ( Lak 16:16) cakere ikare ame Yecu kricto owto eka te cwalo cuny Acil, piretek me obedo kede tic acuny Acil.

1. CUNY ALENG OBEDO NGA?
2. Cuny acil obedo dano.

JO OCELE TERO CUNY Acil calo gin amom dano ocele mom okobo ni Yecu kricto obedo ginoro pien ka olwongo ni ginoro man nyuto ni mom dano.

Yecu okobo kop amako batija okrictayo anyen “Batiza wunu gi inying papo wod kede cuny acil Gin adek magi obedo jo adek ikom obanga acel. Cuny Acil dang tye kede tam kede mita 1 Korinti 2:11 pwonyo ni en mio mot acuny acil bot dano acel acel acalo mito. Dano en aye bedo kede tam kede mita

1. Cuny Acil an Obanga wan ongeo ni cuny Acil en Ob anga pien Obanga tye epone aromo anywen ame mom tye ginoro onyo ngatoro ame twero bedo kede apat I Obanga .
2. Cuny Acil tye pi kare lung Eburania 9:14 kobo ni “Remo a yecu kricto mom kato Muca atek ateka? Pien cuny Acil ame perakino atwal. Omio en omiye kede bang obanga kun rocoro mom ikome, me elony cunywa ame lile pi tiuyo tic me to, m e obed ayura ler , ote woro Obanga akwo. Calo Obanga perakino atwal ame gonyo ni Obanga gire mom kede acaki kede agiki mere kun cuny acil perakino nakanaka. Wan ongeo ni cuny Azcil obedo Obanga . Ob anga en aye perakino atwal.
3. Cuny Acil tye ikabedo lung Jabuli 139:7-10 kobo ni 7 “ Atwero wot kwene me , pono ibangi? Abino ringo kwenen me ringo inyimmi? 8 “ Kadi ayit malo ipolo, yin dang itye kuno kadi abut piny ilyel, ,yin dang itye kuno” 9 “ kadi atwere awot malo calo ru apiny ate wot bedo idog namoro ame tye kannaler meical”. 10 kuno dang cingi pwod bino tela ibino bedo tye kuno me konya icingi tung cem. Obanga kene aye nwonmgere kabedo duccu icawa acel no pien Obanga en cuny Baibul pwwonyo ni Cung acil nwongere kanoro lung ame nyuto ni cuny acil en Obanga”
4. CUNY ACIL TYE ITEKO LUNG

luka 1:35 kobo ni Amalaika te doke iye ni cuny acil bino poto ikomi teko a en amalo meicel bino wu ibino mi bala tipo pi mano, atin ame ibino nywalo obino lwonge ni Acil wot Obanga.Obanga kene en ame tye kede teko lung. Otela kede oloc me wi lobo kede Obaki twero tamo gini ni otye iteko lung ento nino acel gin lung obino to oko Obanga ame oketo wi podo en tye iteko lung. Baibul kobo ni Cuny acil tye iteko lung. Dong man nyuto ni cuny acil obedo Obanga.

1. Cuny Acil ngeo ginoro lung. Lakana 14:26 kobo ni “ ento akony ame papo bino oro inyinga , en bino pwonyo wu ikop lung, en bino poyo wiwu ikop ducu ame rik akobiwu. Obanga kene aye tye ingec lung . Man gonyo ni Obanga ngeo gin lung. Baibul pwonyo n I cuny Acil ngeo gin lung ame te kopere tye ni cuny Acil en Obanga. Acalo cuny acil tye kede epone magi ame o bedo epone Obanga man mio wan ongeo ni cuny Acil en Obanga.

11 CUNY ACIL KEDE JO ORWENYO

Cuny Acil obedo agony idwogo jo ame orwenyo bot kricto. Wan kare lung timo bal. itamo ni wan en aye owao dano bot kricto.yin itwero loyo leyo tam onyo pyem lok ento mom itwero loyo cuny dano ka pe cuny Acil otio ticere ikwo ajo orwenyo. Gin ongo kara ame cuny acil tio?

Cuny acil mio caden ni Yecu en ateni kare lung aco buk man ( Akwat Thomas) obedo rwate kede jo apol ame opyem kede ikom bedo a yecu kricto Obanga ikom to kede cer a kricto.

Agam ame an amio kare lung tye arom aroma . An akobi gi me lego bot Obanga. Me en nyuti gi ateni pingo? Pien Cuny Acil en aye obedo ngat ame twero yabi ateni ikom Yecu kricto. Lakana 15:26-27 kobo ni “Ento ka akony bino tuno ame abino oro bang wu kun ya iban g papa en cuny me ateni, en bino bedo cadena , wun dang ibedo wunu cadena , pien ibedo wunu banga cakere iyi ageyi.

1. Cuny Acil nyuto bal alobo , kite atira kede ngolo kop. Lakana 16:8-11 kobo ni “8 ka en otimo bino nyuti lobo ni niang gi ikom bal. kite atira kede ngolo kop mom tye kakare “ 9 niang gi mom tye kakare ikom kite atira pien gin mom oye an “10 ikom kite atira pien an adok oko bang papo, mom dok ibino wunu nena. “11 ikom ngolokop , pien aloc me lobo man dongo otyeko ngolle kop oko. Cuny Acil loko kede dano kun nyute mita mere pi kricto Yecu ame en pwod pe ni olare. En nyute ngo omio dano no myero mi kwo mere bot kricto. Man obedo tic a cuny Acil. Cuny Acil nyuto ateni man bot dano ame orwenyo

III. CUNY ACIL KEDE AKRISTAYO

1. Cuny acil batiza dano acel acel ame oye.

I Korinti 12:13 kobo ni “ wan lung Obatiza wa icuny acel kede ikom acel kadi ojudaya kadi orok onyo opii onyo jo aloye kengi kun wan lung omato en cuny acel lo. Dul jiri man pwonyo ni cuny Acil obatiza dano acel acel ame oye idul kom kricto yin inwongo batiza a cung acil icawa ame en cuny acil donyo kede iyi kwo pi man man timere icawa ame imio kwo ni bot kricto. Cuny Acil bino iyi kwo ni icawa ame yin ilare kede kun en bedo icunyi Yecu bino iyi kwo ni ibeo itye acuny Acil ikwo ni . Baibul lwongo man ni obedo b atiza a cuny acil.

1. CUNY ACIL moko kwo aperakino bot jo oye. Pire tek tutwal me akristtayo ingeyo ni ateteni etye kede kwo aperakino ka pe , kuc bino bedo ape eka mom tye dano moro ame twero bedo acaden ocwiny pi kricto Yecu. Catan kare lung temo me balo akristayo . En mito balo dok dang mito neko dano acel acel ame oye . yore acel ame en twero timo kede tim man obedo me keto akalakala.

Yi kwo akristayo amako lare mere dog ka akalakala obino cuny acel bino jingo cuny acil te moko boti lare ni cuny acil tio kede lok obongo. Baibul pwonyo ibuk a Roma 8:9 ni ka dano mom kede cuny acil, en mom ngat oye kricto iyi ateni man nyuto ni dano acel acel ame oye kricto iyi ateni tye kede cuny acil.

Epeco 1:13-14 kobo ni “ wun dang ikricto rik iwinyo wunu kop me ateni ame en amut aber me larre wu. Wun dang iye wunu en , eka ote miyo wu cuny Acil arik ociko pire me bed acal anennere ame omwono ikom wu 14. En ajeng me gin awan obino nwongo ikare Obanga bino lakoro jo mere ikome, jot e pako kwogo mere .

2 Korinti 1:21-22 kobo ni “ Ngat amio wa ocung atek karacek kedwu iYecu Kricto do owiro wa imoo , en Obanga 22. En dang omwono an ennere oko ikom wa, dok omio cuny mere oko iyi wa , me moko ni en bino miyo wa ginoro ducu ame en ociko.

1. Cung acil jingo akrictayo kede teko. Tek tutwal me kwogo kwo me akristayo mom tye dano moro ame twero kwo calo Yecu kricto. Aco obedo tic acuny acil ame tye iyi me miyi kwogo kwo me akristayo . en teli dok nyuti yo. Epeco 3:16 kobo ni “ Akwao ni pi lonyo mere me kwogo en myero ni cunyere rukki wu teko kede twer adwong I yiwu.

V . RWOM ACUNY ACIL

Agony tye ni myero ipong kede cuny acil kun en teli . ka cuny acil tye ateli en bino nyuti yo kede mita obanga .Epeco 5:18 kobo ni “ mom myero imer kede kongo ento pong kede cuny acil.

Ka cuny acil opong iyi wa nyig a cuny acil bino nyak iyi wa. Yin mom itwero nyig pi Obanga. En aye nyako nyig iyi kede ibeo iyin.

Galatia 5: 22-23 kobo ni “ Nyig amen yak pi cuny acil en mar, yom cuny, kuc, dio cuny, Gene ber, kite atiro mwolo kede gwokere ken.

V. KITE ME PONG KEDE CUNY ACIL

Cuny acil kwo iyi kwo adano acel acel ame oye. Ento kop tye ni , en tye atelo kwo ni Yin ipong kede cuny acil ka en tye aloyo kwo ni. Mom tye cikoro agengo jami ocano nu.

Kare apol okristayo bedo penya yore ango ame dano pong kede cuny acil. An agamo oyoto oyot kun akobi gi ni Baibul mom miyo yore ango . eka ote nwongo ni jami aryo pire tek ka myero inge pong a cuny acil.

1. Me agege, yin myero ituc bali eka ite nyut iye. I Lakana 1:9 kobo ni” ka wan otucu bal wa en gene dok kite atira bino timo wa kica ikom bal wa eka te lonyo wa ikom bal wa.

Bertha Smith onwongo obedo amiro Obanga ame otio pi mwaki apol ilok.

Ka en oloko ikom cilo Obanga kede cuny AScil. En onwongo kobi ngat acel acel ame awinye me dok paco , ote rumo congo gi piny inyim Obanga eka te kwayo Obanga me nyute bal lung ame tye iyi kwo mere . Bal ame okato kede bal ame otimo icawa no. Eka, en kobo gi me coyo piny bal cung ame kobo gi ka yin itino man , man nyuto ni Obanga twero dang poyo wi ikom ngatoro ame yin iwuno imwaki okato, akemo,nyeko , wakere , tam araco, wac kom kede woro me cem kede en acalo mano.

1. Kwo cuny Acil me telo kwo ni tin . en tye iyi kwo ni kwae me telo kwo ni tim man pi nino lung kun iye ni en tel kwo ni ni yin ipong kede cuny acil ka en tye atelo kwo ni?. Yin myero igam apeny me nga ame tye atelo kwo ni? Miye obedo gin me aryo apire tek me pong kede cuny acil. Yin ibino neon teko kede gum ka kricto Yecu en atye obedo iloc me kwo ni. Yecu mito ni yin imiye lung bote calo Rwot kede Alar meri. En okobo ni “ ka ngatoro mito bino bota onyo luba, en myero kwere kene , eka te yeyo yataria mere nino lung te luba Luka 9:23.

Atuc Jiri billy Graham otato te kop man ni obedo kwero yow a oko eka ote yenyo me miye ite loc akricto calo Rwot kede Alar kun en loo kwo ni yin myero iye yi kricto me loyo kwo ni man obedo gin amyero iyer me timo yin itwero yero me miyo kwo ni icing Yecu kricto.

Paulo okobo iwarage mere bot jo Roma ni “ pi mano mom iyeyi bal me loyo kwo ni kede komi me wek icob mita kede agomoyic me kom. Dok mom imi dule komi itiyo tic me bal. ento mii dule kom wu bot obanga calo jo ame ocene ito. Kun dul kom wu calo gi woro Obanga kede kite atira. Roma 6:12-13.

Lok me “Mii” gonyo ni kwanyo ite jalo billy Graham okobo ni man gonyo ni kete yin ikomi onyo bot dano moro.